ai4bharat/Pralekha huggingface dataset:
PIB Headquarters
சென்னை விமான நிலைய போக்குவரத்து ஏற்பாட்டில் 27.12.2018 முதல் மாற்றம்
சென்னை சர்வதேச விமான நிலையத்தின் உள்நாட்டு முனையம்  மற்றும் சர்வதேச முனையத்திற்கு  விரைவில் வந்து செல்ல ஏதுவாக, சென்னை விமான நிலைய போக்குவரத்து ஏற்பாட்டில் இந்திய விமான நிலைய ஆணையம் மாற்றம் செய்துள்ளது. இந்த மாற்றம் 27.12.2018 காலை 11 மணி முதல் அமலுக்கு வருகிறது. இந்த மாற்றம், விமான நிலையத்திற்குள் நுழைவது மற்றும் வெளியே செல்வதற்கான நேரத்தையும், விமான முனையங்கள் முன்பாக ஏற்படும் நெரிசலையும் வெகுவாக குறைக்கும்.
புதிய பாதை அறிமுகப்படுத்தப்படுவதன் மூலம், உள்நாட்டு மற்றும் சர்வதேச முனையங்களில் உள்ளே நுழைவதற்கும், வெளியே செல்வதற்கும் தனித்தனி பாதைகள் அமைக்கப்பட்டுள்ளது. புறப்பட தயாராக உள்ள வாகனங்கள், பயணிகளை இறக்கி விட்ட பிறகு விமான நிலையத்தை விட்டு வெளியேற வேண்டும். இத்தகைய வாகனங்கள் உள்நாட்டு மற்றும் சர்வதேச முனைய வாகன நிறுத்தப் பகுதியில் நுழைய அனுமதி கிடையாது.
அதே போன்று, பயணிகளை அழைத்துச் செல்ல வரும் வாகனங்களை நிறுத்துவதற்கும், பயணிகளை ஏற்றிச் செல்வதற்கும் தனி இட வசதி செய்யப்பட்டுள்ளது. இத்தகைய வாகனங்களுக்கு வாகன நிறுத்தப் பகுதியில் நுழைய அனுமதி கிடையாது. மேலும் இந்த வாகனங்கள் பயணிகளை ஏற்றிய பிறகு விமான நிலையத்தை விட்டு வெளியே சென்று விட வேண்டும். வாகன நிறுத்தப் பகுதியில் நிறுத்தப்படும் வாகனங்கள், குறிப்பிட்ட இடத்தில் பயணிகளை ஏற்றிய பிறகு விமான நிலையத்தை விட்டு வெளியேற வேண்டும்.
விமான முனையங்கள் முன்பாக ஏற்படும் கூட்ட நெரிசலை தவிர்க்க, இந்த முனையங்கள் முன்பாக வாகனங்களை நிறுத்துவதற்கு குறைந்தபட்ச நேரம்தான் ஒதுக்கப்படும். எனினும் நுழைவாயிலில் நுழைவதிலிருந்து வெளியே செல்லும் நேரம் வரை 10 நிமிடங்கள் இலவச அனுமதி என்ற நடைமுறை தொடரும். குறிப்பிட்ட காலத்திற்கு பிறகு விமான முனையங்கள் முன்பாக நிறுத்தப்பட்டுள்ள  வாகனங்களுக்கு அபராதம் விதிக்கப்படும்.
பயணிகளை அழைத்துச் செல்ல வரும் தனியார் வாகனங்கள் மட்டும், விமான முனைய கட்டிடங்கள் முன்பாக அனுமதிக்கப்படும். ஒப்பந்த நிறுவனமான ஓலா தவிர பிற வர்த்தக வாகனங்களுக்கு அனுமதி இல்லை. அழைத்துச் செல்ல வரும் மற்ற வாகனங்கள் வாகன நிறுத்தப் பகுதி வரை மட்டுமே அனுமதிக்கப்படும். தற்போதுள்ள வாகன நிறுத்தக் கட்டணங்கள் தொடர்ந்து நீடிக்கும். எனினும், புதிய போக்குவரத்து நடைமுறை வெற்றிகரமாக செயல்பாட்டுக்கு வந்த பிறகு இந்த கட்டண விகிதத்தில் விரைவில் மாற்றம் செய்யப்படும்.
எனவே விமான நிலையத்திற்கு வந்து செல்லும் பொதுமக்கள் அனைவரும் இந்த போக்குவரத்து மாற்றம் தொடர்பான குறியீடுகளை முறையாக பின்பற்றுமாறு கேட்டுக் கொள்ளப்படுகிறார்கள். பயணிகளும், விமான நிலையத்திற்கு வந்து செல்லும் பிறர் அனைவரும், இந்த புதிய போக்குவரத்து நடைமுறையை வெற்றிகரமாக செயல்படுத்த ஒத்துழைக்குமாறு தாழ்மையுடன் கேட்டுக் கொள்கிறோம்.
இந்த தகவல் சென்னை விமான நிலையம் வெளியிட்டுள்ள செய்திக் குறிப்பில் கூறப்பட்டுள்ளது.
விவசாயத்துறை அமைச்சகம்
அமிர்த காலம் இளைய தலைமுறையினருக்கு பொற்காலம் – மத்திய அமைச்சர் திரு நரேந்திர சிங் தோமர்
நாடு தழுவிய அளவிலான வேலைவாய்ப்பு முகாமில் மத்திய அரசு துறைகளில் பல்வேறு நிறுவனங்களில் புதிதாக சேரவுள்ள 71,000 பேருக்கு பணி நியமன ஆணைகளை பிரதமர் திரு நரேந்திர மோடி காணொலிக் காட்சி வாயிலாக இன்று வழங்கினார்.
இதன் ஒரு பகுதியாக போபாலில் வருமான வரித்துறை சார்பில் ஏற்பாடு செய்யப்பட்டிருந்த வேலைவாய்ப்பு முகாமில், மத்திய வேளாண் துறை அமைச்சர் திரு நரேந்திர சிங் தோமர் பங்கேற்று பணி நியமன ஆணைகளை வழங்கினார். நிகழ்ச்சியில் பேசிய அவர், இந்தியா இளைஞர்கள் அதிகம் கொண்ட நாடு என்று கூறினார். கடந்த 2014-ஆம் ஆண்டுக்கு பிறகு அதிக அளவிலான இளைஞர்களுக்கு பாதுகாப்பான வேலைவாய்ப்புகள் ஏற்படுத்தித் தரப்பட்டுள்ளதாக அவர் தெரிவித்தார்.
அரசுத்துறைகளில் மட்டுமில்லாமல் தனியார் துறைகளிலும் வேலைவாய்ப்பை அதிகரிக்க மத்திய அரசு நடவடிக்கை மேற்கொண்டுள்ளதாக கூறினார். தற்போது இந்தியாவில் நம்பக அளவில் முக்கியத்துவம் பெற்றிருப்பதாக அவர் தெரிவித்தார். இன்றைய தலைமுறையினருக்கு இந்த அமிர்தகாலம் பொற்காலம் என்று கூறிய அவர், 100-வது விடுதலைப் பெருவிழாவை நாடு கொண்டாடும் போது புதிய சக்தியாக இந்தியா உருவெடுக்கும் என்று கூறினார்.
-----
AP/PLM/KPG/KRS
(Visitor Counter : 100
சிறப்பு சேவைகள் மற்றும் கட்டுரைகள்
அரசியலமைப்பு சட்டத்தைப் பாதுகாத்து, மதிக்கப்படுவதே அம்பேத்கருக்கான சிறந்த அஞ்சலி: தெலுங்கானா ஆளுநர் டாக்டர் தமிழிசை சவுந்தரராஜன்
அரசியலமைப்பு சட்டத்தைப் பாதுகாத்து, மதிக்க வேண்டும் என்பதே அம்பேத்கருக்கான சிறந்த அஞ்சலியாக இருக்கும் என்று கூறிய, தெலங்கானா ஆளுநரும், புதுச்சேரி துணைநிலை ஆளுநருமான டாக்டர். தமிழிசை சவுந்தரராஜன் அரசியலமைப்பு சட்டம்தான் தமது புனித நூல் என பிரதமர் கூறியதையும் நினைவு கூர்ந்தார்.
சென்னை தரமணியில் அறிவியல் தொழில்துறை ஆராய்ச்சி மன்றத்தின்  கீழ் இயங்கும் கட்டமைப்பு பொறியியல் ஆராய்ச்சி மையம் சார்பில் நடைபெற்ற அம்பேத்கரின் 131 வது பிறந்தநாள் நிகழ்வில் அவர் தலைமை விருந்தினராகக் கலந்து கொண்டார்.
நிகழ்ச்சியில் பேசிய அவர், உங்கள் வரலாறைப் புரிந்து கொள்ளாமல், உங்களால் வரலாறு படைக்க முடியாது என்ற அம்பேத்கரின் வார்த்தையை மேற்கோள் காட்டினார். தாம் பிரதமராக இருக்க அம்பேத்கர்தான் காரணம் என பிரதமர் மோடி கூறியிருப்பதையும் அவர் சுட்டிக்காட்டினார்.
மேலும், அரசியலமைப்பு சட்டம்தான் அனைவருக்கும் அதிகாரம் வழங்கியுள்ளது என்று குறிப்பிட்ட அவர், இயந்திரங்களின் சோர்வைக் கூட சரிசெய்வதற்கான ஆய்வுக் கூடம் இங்கு இருக்கிறது. 12 ஆயிரத்துக்கும் மேலான ஆராய்ச்சியாளர்கள் இந்நிறுவனத்தில் இருக்கின்றனர் என்றும், எச்ஐவி க்கு குறைந்த விலையில் மருந்து கண்டறிய இந்நிறுவனம் ஆற்றிய பங்களிப்பை பாராட்டிய அவர், உலகின் பல நாடுகளுக்கும் அந்த மருந்து ஏற்றுமதியாகிறது என்று தெரிவித்தார்.
பெண்களின் நிலை உயராமல் நாடு முன்னேறாது என்ற அம்பேத்கர், பெண்கள் ஆடுகள் அல்ல , சிங்கங்கள் என கூறியதை எடுத்துரைத்தார். சிறு வயதிலேயே தீண்டாமையால் பாதிக்கப்பட்ட அம்பேத்கர் பின்னர் அனைவரின் மனதையும் தொட்டார் எனவும் தெலங்கானா ஆளுநர் பேசினார்.
அம்பேத்கரின் கருத்து இன்று தவறான அர்த்தத்தில் பயன்படுத்தப்படுகிறது என்ற தமிழிசை சவுந்தரராஜன், காஷ்மீருக்கு தனி அதிகாரமும், தனி சட்டமும் இருக்கக் கூடாது என்பதே அம்பேத்கரின் கருத்தாக இருந்தது என்றார்.
பண மதிப்பிழப்பு நடவடிக்கைக்கு பிறகு, இணைய வழி பண பரிவர்த்தனைக்கு அறிமுகம் செய்யப்பட்ட செயலியை 'பீம் செயலி ' என்ற பெயரில்தான் பிரதமர் அறிமுகம் செய்தார் என்று அவர் கூறினார்.
அம்பேத்கர் கருத்து குறித்து ஆண், பெண்களிடையே கூட மாற்றுக் கருத்து இருக்கும் . அனைவருடனும் நட்புறவோடு இருப்பதே பாரத தேசத்தின் மிகப்பெரும் மாண்பு என்றும் அவர் பேசினார்.
இந்த நிகழ்ச்சியில் கட்டமைப்பு பொறியில் ஆராய்ச்சி மைய இயக்குனர் திருமதி. ஆனந்தவள்ளி மற்றும் மூத்த விஞ்ஞானிகள் கலந்து கொண்டனர்.
கலாசாரத்துறை அமைச்சகம்
உத்தரப் பிரதேசம் கோயிலிருந்து சட்டவிரோதமாக எடுத்துச் செல்லப்பட்ட, 10ம் நூற்றாண்டு சிலை இந்தியாவிடம் திரும்ப ஒப்படைக்கப்படுகிறது: மத்திய அமைச்சர் திரு ஜி.கிஷன் ரெட்டி தகவல்
உத்தரப் பிரதேசம் பாண்டா மாவட்டத்தின் லோக்ஹரி என்ற கிராமத்தில் உள்ள கோயிலில் இருந்து சட்டவிரோதமாக எடுத்துச் செல்லப்பட்ட ‘யோகினி’ என்ற ஆட்டுத் தலையுடன் கூடிய சிலை, இந்தியாவிடம் திருப்ப ஒப்படைக்கப்படுவதாக மத்திய கலாச்சாரத்துறை அமைச்சர் திரு ஜி.கிஷன் ரெட்டி தெரிவித்துள்ளார். இந்த சிலை 10ம் நூற்றாண்டை சேர்ந்தது.
இத்தகவலை டிவிட்டரில் தெரிவித்த மத்திய அமைச்சர், இந்தியாவுக்கு உரிமையான கலைப்பொருட்கள் திரும்ப வருவது தொடர்கிறது என குறிப்பிட்டுள்ளார்.
முன்னதாக, இத்தகவலை லண்டனில் உள்ள இந்திய தூதரகம் தெரிவித்திருந்தது.
இந்த சிலை கடந்த 1980ம் ஆண்டுகளில், உத்தரப் பிரதேசத்திலிருந்து சட்டவிரோதமாக கொண்டு செல்லப்பட்டுள்ளது.
‘யோகினி’ என்ற ஆட்டுத்தலையுடன் கூடிய இந்த சிற்பம் லோக்ஹரி கிராமத்தில் உள்ள கோயிலைச் சேர்ந்தது.
இந்த சிலை கடத்தப்பட்டு, லண்டனில் உள்ள ஒரு கலை அரங்கில் கடந்த 1988ம் ஆண்டு காட்சிக்கு வைக்கப்பட்டது. இதை மீட்கும் முயற்சியில் இந்திய தூதரகம் இறங்கியது.
இதையடுத்து, மகர சங்கராந்தி தினத்தில், யோகினி சிலையை லண்டனில் உள்ள இந்திய தூதரகத்தை வந்தடைந்தது. இது புது தில்லியில் உள்ள இந்திய தொல்லியல் ஆய்வகத்துக்கு அனுப்பப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1790145
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும் யூனியன் பிரதேசங்களுக்கும் மேலும் 1.6 கோடி கொவிட் தடுப்பூசிகள் வழங்கத் திட்டம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 14-ஆம் தேதி வரை, 72.77 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும் இலவசமாக வழங்கியுள்ளது. மேலும் 1.6 கோடி டோஸ் தடுப்பூசிகளை  வழங்கத் திட்டமிடப்பட்டுள்ளது.
சுமார் 4.49 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754668
(Visitor Counter : 161
இளைஞர் நலன் மற்றும் விளையாட்டு அமைச்சகம்
டோக்கியோ ஒலிம்பிக் போட்டிகளில் இந்தியாவிற்கு முதல் பதக்கம்: பளுதூக்கும் போட்டியில் வெள்ளிப்பதக்கம் வென்றார் மீராபாய் சானு
பளுதூக்குதல் போட்டியில் பெண்களுக்கான 49 கிலோ எடைப் பிரிவில் மீராபாய் சானு வெள்ளிப் பதக்கம் வென்று டோக்கியோ ஒலிம்பிக் போட்டிகளில் இந்தியாவிற்கு முதல் பதக்கத்தைப் பெற்றுத் தந்துள்ளார். ஸ்னாட்ச் பிரிவில் 87 கிலோ, கிளீன் அண்டு ஜெர்க் பிரிவில் 115 கிலோ என மொத்தம் 202 கிலோ எடையை அவர் தூக்கினார். மணிப்பூரைச் சேர்ந்த 26 வயதான மீராபாய் சானு, கடந்த 2018-ஆம் ஆண்டு முதுகில் ஏற்பட்ட காயத்தை அடுத்து மிக கவனமாக பயிற்சியை மேற்கொண்டார்.
குடியரசுத் தலைவர் ராம் நாத் கோவிந்த், பிரதமர் திரு நரேந்திர மோடி, விளையாட்டுத்துறை அமைச்சர் திரு அனுராக் தாகூர் மற்றும் இந்தியாவின் மூலை முடுக்கில் உள்ள மக்கள் அனைவரும் மீராபாயின் சாதனைக்காக அவருக்கு வாழ்த்து தெரிவித்துள்ளனர்.
குடியரசுத் தலைவர் வெளியிட்டுள்ள வாழ்த்துச் செய்தியில், “டோக்கியோ ஒலிம்பிக் போட்டிகள் 2020-இன் பளுதூக்கும் போட்டியில் வெள்ளிப் பதக்கத்தை வென்று இந்தியாவின் பதக்கப் பட்டியலைத் துவக்கியுள்ள மீராபாய் சானுவிற்கு மனமார்ந்த வாழ்த்துகள்”, என்று தெரிவித்தார்.
பதக்கத்துடன் ஒலிம்பிக் போட்டிகளை தொடங்கியுள்ளதற்கு பிரதமர் திரு நரேந்திர மோடி மகிழ்ச்சியை வெளிப்படுத்தி, சானுவிற்கு வாழ்த்து தெரிவித்தார். “டோக்கியோ ஒலிம்பிக் போட்டிகள் 2020-க்கு இதைவிட ஒரு மகிழ்ச்சியான துவக்கத்தை கோரியிருக்க முடியாது. மீராபாய் சானுவின் மாபெரும் செயல்திறனால் இந்தியா குதூகலம் அடைந்துள்ளது. பளுதூக்கும் பிரிவில் வெள்ளிப் பதக்கம் வென்றதற்காக அவருக்கு வாழ்த்துகள். அவரது வெற்றி ஒவ்வொரு இந்தியருக்கும் ஊக்கமளிக்கிறது”, என்று Cheer4India ஹேஷ் டேக்குடன் பிரதமர் திரு நரேந்திர மோடி தமது ட்விட்டர் பக்கத்தில் வாழ்த்து தெரிவித்துள்ளார்.
மீராபாய் சானுவிற்கு வாழ்த்து தெரிவித்துள்ள விளையாட்டுத்துறை அமைச்சர் திரு அனுராக் சிங் தாகூர், “மிகவும் நன்றி, 135 கோடி இந்தியர்களின் முகத்தில் புன்னகையைத் தவழச் செய்ததற்காக பிரதமர் திரு மோடி மற்றும் ஒட்டுமொத்த நாட்டின் சார்பாக நன்றி தெரிவிக்கிறேன். முதல் நாள், முதல் பதக்கம்; நாட்டிற்கு நீங்கள் பெருமை சேர்த்திருக்கிறீர்கள்”, என்று கூறினார்.
இந்திய விளையாட்டு ஆணையகம் முகநூல் வாயிலாக ஏற்பாடு செய்திருந்த ஊடக சந்திப்பில் உரையாற்றிய திருமிகு மீராபாய் சானு, தமது மகிழ்ச்சியை வெளிப்படுத்தியதோடு, இந்த நாளிற்காக தாம் ஏராளமான தியாகங்களை செய்துள்ளதாகவும், தமது கடுமையான உழைப்பிற்குப் பலன் கிடைத்திருப்பதுடன் தமது கனவும் நிறைவேறியிருப்பதாகவும் குறிப்பிட்டார்.
தமது சொந்த ஊருக்கு அருகில் உள்ள இம்பால் இந்திய விளையாட்டு ஆணையகத்தில் மீராபாய் பயிற்சியைத் தொடங்கினார். கடந்த ஐந்து ஆண்டுகளில் மணிப்பூரில் உள்ள தமது இல்லத்தில் வெறும் ஐந்து வாரங்கள் மட்டுமே மீராபாய் சானு தங்கியிருந்திருப்பார். கீழ் முதுகில் ஏற்பட்ட காயத்திற்கு சிகிச்சை பெறுவதற்காக மும்பை சென்றதைத் தவிர ஏனைய நாட்கள் பாட்டியாலாவில் உள்ள நேதாஜி சுபாஷ் தேசிய விளையாட்டு கழகத்தில் பயிற்சியில் ஈடுபட்டார். டார்கெட் ஒலிம்பிக் போடியம் திட்டத்தில் அவர் 2017-ஆம் ஆண்டு சேர்க்கப்பட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738600
பாதுகாப்பு அமைச்சகம்
நாடு முழுவதும் உள்ள தமது அலுவலகங்களில் தூய்மை இயக்கத்தை மேற்கொள்கிறது பாதுகாப்பு உற்பத்தித் துறை
நாடு முழுவதும் உள்ள தமது அலுவலகங்களில் தூய்மை இயக்கத்தை பாதுகாப்பு உற்பத்தித் துறை  மேற்கொண்டு வருகிறது. 2022 அக்டோபரில் சிறப்பு இயக்கத்தின் இரண்டாவது கட்டம் நிறைவடைந்த பின்னரும், தூய்மை இயக்கத்தை அது தொடர்ந்து வருகிறது.
நவம்பர் 2022 முதல் ஆகஸ்ட் 2023 வரை தலைமை அலுவலகம் மற்றும் டி.டி.பி.யின் அலுவலகங்களில் இந்த இயக்கத்தின் கீழ், நடவடிக்கைகள் தொடர்ந்து மேற்கொள்ளப்பட்டன. இக்காலகட்டத்தில், இத்துறை நாடு முழுவதும் 624 இடங்களில் தூய்மைப் பணிகளை மேற்கொண்டது. அத்துடன் இதன் ஒரு பகுதியாக நிலுவையில் இருந்த 1734 பொதுமக்கள் குறைகள், 451 பொது நல மனுக்களுக்கு தீர்வு காணப்பட்டுள்ளது.
குப்பை விற்பனை மூலம் இதுவரை ரூ.46 லட்சத்து 43 ஆயிரத்து 637 வருவாய் கிடைத்துள்ளதுடன் 5517 சதுர அடி இடம் தூய்மையாக்கப்பட்டுள்ளது.
இரண்டாவது கட்ட சிறப்பு இயக்கத்தின்போது, இத்துறை நாடு முழுவதும் 585 இடங்களில் தூய்மைப் பணிகளை மேற்கொண்டதுடன், நிலுவையில் இருந்த 317 பொதுமக்கள் குறைகள் மற்றும் 51 மக்கள் குறைதீர்ப்பு மனுக்களுக்கும் தீர்வு கண்டுள்ளது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
அம்ருத் இயக்கத்தின் நிலவரம்
அம்ருத் எனப்படும் அடல் புத்தாக்கம் மற்றும் நகர்ப்புற மாற்ற இயக்கம் 2015-ஆம் ஆண்டு ஜூன் மாதம் 25-ம் தேதி நாடு முழுவதும் குறிப்பிட்ட 500 பெருநகரங்கள் மற்றும் சிறு நகரங்களில் தொடங்கப்பட்டது. இந்த தேர்வு செய்யப்பட்ட நகரங்களில், குடிநீர் விநியோகம், கழிவு நீர் அகற்றல், கழிவு மேலாண்மை, மழை நீர் வடிகால், பசுமை வெளிகள், பூங்காக்கள், மோட்டார் அல்லாத நகர்ப்புறப் போக்குவரத்து ஆகிய அடிப்படை உள்கட்டமைப்பு மேம்பாட்டை நோக்கமாகக் கொண்டு தொடங்கப்பட்டது. இந்த இயக்கத்தில் நகர்ப்புற சீர்திருத்தங்கள், திறன் மேம்பாடு ஆகியவை சேர்க்கப்பட்டுள்ளன.
அனைத்து மாநிலங்கள் மற்றும் யூனியன் பிரதேசங்கள் மாநில ஆண்டு செயல்திட்டங்களை செயல்படுத்த ரூ.77,640 கோடிக்கு மத்திய வீட்டு வசதி மற்றும் நகர்ப்புற விவகாரங்கள் அமைச்சகம் ஒப்புதல் வழங்கியுள்ளது. இதில் மத்திய அரசின் நிதியுதவி, ரூ.35,990 கோடியாகும்.
இதுவரை, மாநிலங்கள் / யூனியன் பிரதேசங்கள் ரூ.82,222 கோடி மதிப்பிலான 5,823 திட்டங்களை எடுத்துள்ளன. இதில், ரூ.32,793 கோடி மதிப்பிலான 4,676 திட்டங்கள் நிறைவடைந்துள்ளன. ரூ.49,430 கோடி மதிப்பிலான 1,197 திட்டங்களுக்கு ஒப்பந்தங்கள் வழங்கப்பட்டுள்ளன. இந்த திட்டங்கள் பல்வேறு நிலைகளில் உள்ளன.
ரூ.35,990 கோடி மத்திய நிதியுதவியில், ரூ.31,198 கோடி ஏற்கெனவே விடுவிக்கப்பட்டுள்ளது. அம்ருத் இயக்கத்தின் பல்வேறு பிரிவுகளின் கீழ் மொத்தமாக ரூ.37,533 கோடி வழங்கப்பட்டுள்ளது.
இதுவரை 134 லட்சம் குடிநீர் குழாய் இணைப்புகள், 102 லட்சம் கழிவு நீர் இணைப்புகள், அம்ருத் இயக்கத்தின் கீழ் செயல்படுத்தப்பட்டுள்ளது.
மக்களவையில், இத்தகவலை மத்திய வீட்டு வசதி மற்றும் நகர்ப்புற விவகாரத்துறை இணை அமைச்சர் திரு கவுஷல் கிஷோர் எழுத்து மூலம் அளித்த பதிலில் கூறியுள்ளார்.
பிரதமர் அலுவலகம்
2023, ஆகஸ்ட் 22-25, தென்னாப்பிரிக்கா, கிரீஸ் ஆகிய நாடுகளுக்குப் பிரதமர் பயணம்
தென்னாப்பிரிக்க அதிபர் மேதகு மதமேலா சிரில் ரமபோசா, அழைப்பின் பேரில் 15-வது பிரிக்ஸ் மாநாட்டில் கலந்து கொள்வதற்காகப் பிரதமர் திரு. நரேந்திர மோடி 2023 ஆகஸ்ட் 22 முதல் 24 வரை தென்னாப்பிரிக்காவின் ஜொஹன்னஸ்பர்க் நகருக்குப் பயணம் மேற்கொள்கிறார்.
2019-ம் ஆண்டுக்குப் பிறகு நடைபெறும் பிரிக்ஸ் மாநாடு இதுவாகும். இந்தக் குழுவால் தொடங்கப்பட்ட முன்முயற்சிகளின் முன்னேற்றத்தை மதிப்பாய்வு செய்வதற்கும், எதிர்கால செயல்பாட்டுப் பகுதிகளை அடையாளம் காண்பதற்கும் இந்த உச்சிமாநாடு, ஒரு வாய்ப்பை வழங்கும்.
பிரிக்ஸ் உச்சிமாநாட்டிற்குப் பிறகு ஏற்பாடு செய்யப்பட்டுள்ள "பிரிக்ஸ் - ஆப்பிரிக்கா மக்கள் தொடர்பு மற்றும் பிரிக்ஸ் பிளஸ் உரையாடல்" என்ற சிறப்பு நிகழ்விலும் பிரதமர் பங்கேற்கிறார், இதில் தென்னாப்பிரிக்காவால் அழைக்கப்படும் பிற நாடுகளும் அடங்கும்.
இந்தப் பயணத்தின்போது, ஜோகன்னஸ்பர்க்கில் உள்ள சில தலைவர்களுடன் பிரதமர் இருதரப்பு பேச்சுவார்த்தை நடத்துகிறார்.
தென்னாபிரிக்கா பயணத்தைத் தொடர்ந்து, கிரீஸ் பிரதமர் மேதகு கிரியாகோஸ் மிட்சோடாகிஸின் அழைப்பின் பேரில் 2023 ஆகஸ்ட் 25 அன்று பிரதமர் கிரேக்கத்திற்கு அரசுமுறைப் பயணம் மேற்கொள்கிறார். கடந்த 40 ஆண்டுகளில் இந்தியப் பிரதமர் ஒருவர் கிரீஸ் செல்வது இதுவே முதல் முறையாகும்.
கடல்சார் போக்குவரத்து, பாதுகாப்பு, வர்த்தகம் மற்றும் முதலீடுகள், மக்களுக்கு இடையிலான உறவுகள் போன்ற துறைகளில் ஒத்துழைப்பு மூலம் சமீபத்திய ஆண்டுகளில் வலுவடைந்துள்ள நாகரிக உறவுகளை இந்தியாவும் கிரேக்கமும் கொண்டுள்ளன. இந்த உறவை மேலும் வலுப்படுத்துவதற்கான வழிகள் குறித்து பிரதமர் மிட்சோடாகிஸுடன் பேச்சுவார்த்தை நடத்தவுள்ளார். இரு நாட்டு வர்த்தக தலைவர்களுடனும், கிரீஸில் உள்ள இந்திய சமூகத்தினருடனும் அவர் கலந்துரையாடுவார்.
பிரதமர் அலுவலகம்
பாவகத் மலையில் மறுசீரமைக்கப்பட்ட ஶ்ரீ காளிகா மாதா கோவில் தொடக்க விழாவில் பிரதமர் ஆற்றிய உரையின் முக்கிய அம்சங்கள்
குஜராத் முதலமைச்சர் திரு பூபேந்திர பட்டேல் அவர்களே, காளிகா மாதா கோயில் அறக்கட்டளை தலைவர் திரு சுரேந்திர பாய் பட்டேல் அவர்களே, பெரியோர்களே, தாய்மார்களே வணக்கம்!
இன்றைக்கு இந்தக் கோவில் நிகழ்ச்சியில் பங்கேற்றது எனக்கு கிடைத்த நல் வாய்ப்பு. பல நூற்றாண்டுகளுக்குப் பிறகு பாவகத் மலை உச்சியில் இன்று மீண்டும் கொடியேற்றப்பட்டுள்ளது. இந்த ‘உயரப்பறக்கும் கொடி‘ நமது நம்பிக்கை மற்றும் ஆன்மீக அடையாளமாக மட்டுமின்றி, பல நூற்றாண்டுகள் மாறலாம், யுகங்கள் மாறலாம், ஆனால் நம்பிக்கை என்றும் புனிதமானது என்பதற்கு சிறந்த அடையாளமாகத் திகழ்கிறது. வரவிருக்கும் ‘குப்த் நவராத்திரி‘-க்கு முன்பாக இந்த புதுப்பிப்புப் பணிகள் முடிவடைந்திருப்பது ‘சக்தி‘ ஒருபோதும் குறைந்துவிடவோ அல்லது மாயமாகிவிடவோ இல்லை என்பதற்கான அறிகுறி..
இந்தியாவின் ஆன்மிக மற்றும் கலாச்சார பெருமை மீட்டெடுக்கப்பட்டுள்ளது. தற்போது, புதிய இந்தியா, அதன் பண்டைக்கால அடையாளங்களுடன், நவீன எதிர்பார்ப்புகளுடன் பெருமிதம் கொண்டதாக திகழ்கிறது. நம்பிக்கைக்கான மையங்களுடன், நமது முன்னேற்றத்திற்கான சாத்தியக்கூறுகளும் உருவெடுக்கிறது, அந்தப் பயணத்தின் ஒரு பகுதி தான் இந்த மாபெரும் கோவில். இந்தக் கோவில், அனைவரும் இனைவோம், அனைவரும் உயர்வோம், அனைவரின் நம்பிக்கையைப் பெறுவோம், அனைவரும் முயற்சிப்போம் என்பதற்கான அடையாளமாகத் திகழ்கிறது..
அன்னையே, மக்கள் சேவகன் என்ற முறையில் மேலும் அதிக ஆற்றல், தியாகம் மற்றும் அர்ப்பணிப்புடன் நாட்டு மக்களுக்காக நான் தொடர்ந்து பணியாற்ற என்னை ஆசிர்வதிக்க வேண்டுகிறேன். என் வாழ்வில், எத்தகைய வலிமை, எந்த வகையில் எனக்குக் கிடைத்தாலும், அதனை தந்த நாட்டிலுள்ள தாய்மார்கள் மற்றும் சகோதரிகளின் நலனுக்காக தொடர்ந்து அர்ப்பணிப்பேன்..
மக்கள் நம்பிக்கை வைத்துள்ள இடங்களை மேம்படுத்துவதன் மூலம், இந்தப் பகுதியில் சுற்றுலா, வேலைவாய்ப்புகள் அதிகரிப்பதோடு, இப்பகுதியின் கலை மற்றும் கைவினைத்திறன் பற்றிய விழிப்புணர்வும் அதிகரிக்கும். பஞ்சமஹால், பிரபல இசைக் கலைஞர் மேஸ்ட்ரோ பைஜு பாவரா பிறந்த பூமியாகும். எங்கு பாரம்பரியமும் கலாச்சாரமும் வலிமை பெறுகிறதோ, அங்கு திறமையும் செழித்து வளரும்.
பூபேந்திர பட்டேல் தலைமையின் கீழ் மேற்கொள்ளப்பட்டுள்ள பணியையும், அறக்கட்டளையையும், குஜராத் அரசையும் நான் பாராட்டுகிறேன். அனைவருக்கும் நன்றி.
பிரதமர் அலுவலகம்
மாநிலங்களவைக்கு தேர்ந்தெடுக்கப்பட்ட திரு. எஸ். செல்வகணபதிக்கு பிரதமர் வாழ்த்து
புதுச்சேரியில் இருந்து மாநிலங்களவைக்கு தேர்ந்தெடுக்கப்பட்ட திரு. எஸ். செல்வகணபதிக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமர் தனது டுவிட்டரில்,
“புதுச்சேரி மாநிலங்களவை உறுப்பினா் தோ்தலில் முதல் முறையாக பா.ஜ.க வேட்பாளா் திரு. செல்வகணபதி தேர்ந்தெடுக்கப்பட்டு உள்ளது நமது கட்சியில் உள்ள அனைத்து பா.ஜ.க உறுப்பினர்களுக்கும் பெருமை அளிக்கும் விஷயமாகும். புதுச்சேரி மக்கள் நம் மீது வைத்துள்ள நம்பிக்கை மகிழ்ச்சி அளிக்கிறது. புதுச்சேரியின் வளர்ச்சிக்காக தொடர்ந்து பாடுபடுவோம்.”, என்று கூறியுள்ளார்.
(
பாதுகாப்பு அமைச்சகம்
விமானப் போர் பயிற்சி கல்லூரியில் அதிகாரிகளிடையே விமானப்படையின் தலைமை தளபதி உரையாற்றினார்
விமானப் போர் பயிற்சி கல்லூரியை விமானப்படையின் தலைமை தளபதி ஏர் சீஃப் மார்ஷல் ஆர் கே எஸ் பதூரியா, செப்டம்பர் 3 அன்று வருகை தந்து பார்வையிட்டார்.
இந்திய விமானப்படையின் உயர்கல்வி நிறுவனமான செகந்தராபாத்தில் உள்ள விமானப் போர் பயிற்சி கல்லூரி, 1959-இல் இருந்து செயல்பட்டு வருகிறது. விமானப் போர் பயிற்சியை முப்படை அலுவலர்களுக்கு ஒருங்கிணைந்த முறையில் இது அளிக்கிறது.
விமானப் போர் பயிற்சி கல்லூரியை பார்வையிட்ட விமானப்படையின் தலைமை தளபதி, 44-வது உயரிய விமான செயல்பாட்டு பயிற்சியை  மேற்கொண்டு வரும் முப்படைகளின் அதிகாரிகளிடையே உரையாற்றினார்.
- பாதுகாப்பின் புதிய சவால்களைப் பற்றி அவர்களிடைய உரையாற்றிய அவர், விமானப்படையின் சிறப்பியல்புகளைப் பற்றியும், வருங்கால போர் புரிதலில் ஒருங்கிணைந்த அமைப்புகளை உருவாக்க எடுக்கப்பட்டு வரும் நடவடிக்கைகள் குறித்தும் எடுத்துரைத்தார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651247
சுகாதாரம் மற்றும் குடும்ப நலத்துறை அமைச்சகம்
இந்தியாவின் மொத்த கொவிட் தடுப்பூசியின் எண்ணிக்கை 86 கோடியைக் கடந்து குறிப்பிடத்தக்க சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 86 கோடியைக் கடந்து, புதிய சாதனையைப் படைத்துள்ளது. கடந்த 24 மணி நேரத்தில் 38,18,362 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 84,07,679 முகாம்களில் 86,01,59,011 தடுப்பூசிகள் போடப்பட்டுள்ளன.
கடந்த 24 மணி நேரத்தில் 29,621 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,29,31,972 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.78 சதவீதமாக உள்ளது. இது கடந்த மார்ச் 2020-க்குப் பிறகு மிக அதிகமாகும்.
தொடர்ந்து 92 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 26,041 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 2,99,620 ஆக உள்ளது. இது, நாட்டின் மொத்த பாதிப்பில் 0.89 சதவீதம் ஆகும்.
கடந்த 24 மணி நேரத்தில் 11,65,006 பரிசோதனைகளும், இந்தியாவில் இதுவரை மொத்தம் 56,44,08,251 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 94 நாட்களாக 3 சதவீதத்திற்கும் குறைவாக, 1.94 சதவீதமாகவும், தினசரி தொற்று உறுதி விகிதம் 2.24 சதவீதமாகவும் இன்று பதிவாகியுள்ளது. இந்த எண்ணிக்கை 28 நாட்களாக 3 சதவீதத்திற்குக் குறைவாகவும், தொடர்ந்து 111 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1758458
பாதுகாப்பு அமைச்சகம்
எல்லைப்புற சாலைகள் அமைப்புக்கு கின்னஸ் உலக சாதனையின் அங்கீகாரம்
லடாக்கின் உம்லிங்கா கணவாயில் 19,024 அடி உயரத்தில் உலகின் மிக உயரமான மோட்டார் வாகன சாலையை அமைத்து எல்லைப்புற சாலைகள் அமைப்பு சாதனை புரிந்ததற்காக கின்னஸ் உலக சாதனை சான்றிதழை 2021 நவம்பர் 14 ஆம் தேதி எல்லைப்புற சாலைகள் தலைமை இயக்குநர் லெப்டினன்ட் ஜென்ரல் ராஜீவ் சவுத்திரி பெற்றுக் கொண்டார். காணொலி மூலம் நடைபெற்ற நிகழ்ச்சியில் பிரிட்டனை சேர்ந்த கின்னஸ் உலக சாதனை அமைப்பின் அதிகாரப்பூர்வ நடுவர் திரு ரிஷிநாத் இந்த அங்கீகாரத்தை வழங்கினார். உலகின் மிக உயரமான இந்த சாலையை நான்கு மாத காலம் ஆய்வு செய்து சான்றிதழ் வழங்கப்பட்டது.
இந்தச் சாலை, பொலிவியாவின் 18,953 அடி உயரத்தில் உள்ள உட்டுருங்கு எரிமலையை இணைக்கும் சாலையின் சாதனையை முறியடித்துள்ளது.
பாதுகாப்பு ரீதியில் மிக முக்கியமான இந்த சாலை எல்லைப் பகுதிகளில் சாலை உள்கட்டமைப்பை மேம்படுத்தும் அரசின் நடவடிக்கைக்கு சான்றாக விளங்குகிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772280
நிதி அமைச்சகம்
மத்திய வருவாய்க் கட்டுப்பாட்டு ஆய்வகம் மற்றும் நேரடித் தொடர்பில்லா சுங்கத்தின் மேம்பாடு.
சுங்கத்துறையின் உட்புறப் பரிசோதனைத் திறனை மேம்படுத்தி வேகமான இறக்குமதி மற்றும் ஏற்றுமதி அனுமதிகளுக்கு வழிவகுக்கும் வகையில் மத்திய வருவாய்க் கட்டுப்பாட்டு ஆய்வகத்தில் நிறுவப்பட்ட பல்வேறு புதிய மற்றும் நவீன பரிசோதனைக் கருவிகளை மத்திய மறைமுக வரிகள், சுங்க வாரியத்தின் தலைவர் திரு. எம். அஜித் குமார் நேற்று தொடங்கி வைத்தார். "துரித சுங்கம்" எனப்படும் மத்திய மறைமுக வரிகள், சுங்க வாரியத்தின் முதன்மைத் திட்டத்தின் கீழ் வரும் "தொடர்பில்லா சுங்கத்தை" ஆதரிக்கும் தகவல் தொழில்நுட்பச் செயல்பாடுகளையும் அவர் தொடங்கி வைத்தார்.
ரூ 80 கோடி மதிப்புள்ள அதி நவீன உபகரணங்களின் விரிவான மேம்படுத்துதலுக்குப் பிறகு மத்திய வருவாய்க் கட்டுப்பாட்டு ஆய்வகத்தில் உள்ள பரிசோதனை வசதிகளை வெளிக்காட்டும் வகையில் கையேடு ஒன்றையும் திரு. குமார் வெளியிட்டார். புதுதில்லி, கண்ட்லா, வதோதரா, மும்பை, நவசேவா, கொச்சி, சென்னை மற்றும் விசாகப்பட்டினம் ஆகிய இடங்களில் உள்ள எட்டு மத்திய வருவாய்க் கட்டுப்பாட்டு ஆய்வகங்கள் ஐ எஸ் ஓ/ஐ ஈ சி 17025:2017-இன் படி ரசாயனப் பரிசோதனைக்காக பரிசோதனை மற்றும் அளவுத்திருத்தத்துக்கான தேசிய அங்கீகார வாரியத்தின்  அங்கீகாரத்தைப் பெற்றுள்ளன. மேலும், புது தில்லி மற்றும் சென்னையில் உள்ள மத்திய வருவாய்க் கட்டுப்பாட்டு ஆய்வகங்கள் தடயப் பரிசோதனைக்கான  NABL அங்கீகாரம் பெற்றவை ஆகும்.
நேரடித் தொடர்பில்லா சுங்கத்தை ஊக்குவிக்க அறிமுகப்படுத்தப்பட்டுள்ள தகவல் தொழில்நுட்பச் செயல்பாடுகள், தங்களது வங்கிக் கணக்கிலும் அங்கீகரிக்கப்பட்ட வணிகர் எண்ணிலும்  மாற்றங்களை ஏற்றுமதியாளர்களே சுயமாக ஐஸ்கேட் எனப்படும் மத்திய சுங்கத்துறையின் மின்னணு நுழைவாயில் மூலம் நிர்வகிக்கக்கூடிய வகையிலும், சுங்க அதிகாரியை அணுக வேண்டியத் தேவை இல்லாமல் ஐஸ்கேட்டில் பதிவு செய்து கொள்ளும் வகையிலும் அதிகாரமளிக்கும். இறக்குமதியாளர்கள் சுங்க அலுவலகங்ளுக்கு நேரில் சென்று கட்டணங்களைச் செலுத்துவதைத் தவிர்க்கும் வகையில், இந்திய சுங்கத்துறை மின்னணு தகவல் பரிமாற்றப் பத்திரங்களின் தானியங்கி பற்று வைத்தல் இன்று அறிவிக்கப்பட்ட முக்கியமான புதுமையாகும். இறக்குமதியாளர்களுக்கு அவர்களின் இறக்குமதிகளில் உதவும் வகையில், பத்திரத்தில் உள்ள மீதித்தொகை இறக்குமதி ஆவணத்தில் இனிமேல் சுட்டிக்காட்டப்படும் என்றும் முடிவெடுக்கப்பட்டுள்ளது. இந்தச் செயல்பாடுகள் சுங்கத்துறையில் நேரடித் தலையீட்டைக் குறைக்கும் என்று தலைவர் எடுத்துரைத்தார்.
முக்கியமாக, முகமில்லா மதிப்பீட்டின் முதல் கட்டத்தில் பெங்களூரு மற்றும் சென்னை மண்டலங்களில் அமைக்கப்பட்டிருக்கும் ஒரு முனை இடைமுகத்தின் பலன்களைக் கருத்தில் கொண்டு, 15.07.2020-இல் இருந்து அனைத்து சுங்க அமைப்புகளிலும் துரித சேவை மையங்களை மத்திய மறைமுக வரிகள், சுங்க வாரியம் அமைக்கும். ஆதார நாடு சான்றிதழ்களை அழித்தல் போன்றவற்றுக்காக சுங்கத்துறையால் கேட்கப்படும் ஆவணங்களைச் சமர்ப்பிக்க துரித சேவை மையங்கள் மட்டுமே ஒரே நேரடி இடைமுகமாக இனிமேல் இருக்கும். சுங்க அனுமதி செயல்பாடுகளை இது மேலும் எளிமையாக்கும் என்று எதிர்ப்பார்க்கப்படுகிறது.